CELEX: 32009D0424
Language: sl
Date: 2009-05-28 00:00:00
Title: 2009/424/ES: Odločba Komisije z dne 28. maja 2009 o spremembi Priloge I k Direktivi Sveta 76/769/EGS v zvezi z omejitvami pri trženju in uporabi olj za svetilke in tekočin za prižiganje žara zaradi prilagoditve tehničnemu napredku (notificirano pod dokumentarno številko C(2009) 4020) (Besedilo velja za EGP)

4.6.2009   
            
            
               SL
            
            
               Uradni list Evropske unije
            
            
               L 138/8
            
         
      ODLOČBA KOMISIJE
   
   z dne 28. maja 2009
   o spremembi Priloge I k Direktivi Sveta 76/769/EGS v zvezi z omejitvami pri trženju in uporabi olj za svetilke in tekočin za prižiganje žara zaradi prilagoditve tehničnemu napredku
   (notificirano pod dokumentarno številko C(2009) 4020)
   (Besedilo velja za EGP)
   (2009/424/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (1) in zlasti člena 2a Direktive,
   ob upoštevanju naslednjega:
   
               (1)
            
            
               Direktiva 76/769/EGS od 1. julija 2000 omejuje prodajo potrošnikom obarvanih in aromatičnih olj za uporabo v okrasnih svetilkah, ki so nevarna pri vdihavanju in označena z opozorilnim stavkom R65.
            
         
               (2)
            
            
               Čeprav Direktiva Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (2) in Direktiva 1999/45/ES Evropskega parlamenta in Sveta z dne 31. maja 1999 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (3) določata, da je treba posode s tekočinami za prižiganje žara in olji za svetilke, ki so označena z R65, opremiti z zapirali, varnimi za otroke, še vedno prihaja do nesreč, saj posode niso ustrezno zaprte ali pa je bila snov prenesena iz velikih originalnih posod v manjše posode brez zapiral, varnih za otroke.
            
         
               (3)
            
            
               V skladu s podatki nacionalnih organov je očitno, da nearomatična in neobarvana olja za svetilke in tekočine za prižiganje žara z oznako R65 ogrožajo zdravje ljudi in zlasti zdravje otrok, saj ob zaužitju povzročajo težave z dihanjem in motnje dihalnih poti.
            
         
               (4)
            
            
               Zato je treba izboljšati obstoječe določbe o oljih za svetilke, ki se uporabljajo v okrasnih svetilkah, in zagotoviti, da so snovi in zmesi, ki se prodajajo kot tekočine za prižiganje žara, namenjene prodaji širši javnosti, ustrezno označene.
            
         
               (5)
            
            
               Da se čim bolj prepreči nenamerno zaužitje pri otrocih, je treba uvesti zahteve o označevanju, na podlagi katerih bo manj verjetno, da bodo olja za svetilke in tekočine za prižiganje žara privlačili otroke ali vzbudili radovednost, in da se prepreči zamenjava teh izdelkov s pijačami. Omejiti je treba tudi velikost posode, da se čim bolj zmanjša število nezgod, povezanih s prenosom iz originalnih posod v manjše posode brez zapiral, varnih za otroke, ali ustreznih oznak.
            
         
               (6)
            
            
               Evropski standard za oblikovanje varnih okrasnih svetilk je bil sprejet septembra 2002, da se čim bolj zmanjša možnost dostopa otrok do olj, ki se uporabljajo v okrasnih svetilkah na olje (EN 14059). Ta standard zagotavlja domnevo o skladnosti z Direktivo 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (4). Varstvo potrošnikov je treba izboljšati z zahtevo po skladnosti s tem standardom.
            
         
               (7)
            
            
               Omejitve pri trženju in uporabi iz te odločbe upoštevajo trenutno poznavanje varnejših alternativ. Države članice morajo Komisiji redno poročati o razvoju alternativ, da se Evropski agenciji za kemikalije olajša pregled. Agencija mora na podlagi učinkovitosti predlaganih ukrepov za zaščito otrok oceniti, ali je treba sprejeti dodatne ukrepe ter prepovedati uporabo tekočin za prižiganje žara in goriva za okrasne svetilke. Zato bo Agencija upoštevala zahteve iz Priloge XV k Uredbi (ES) št. 1970/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) (5).
            
         
               (8)
            
            
               Direktiva 2008/112/ES Evropskega parlamenta in Sveta z dne 16. decembra 2008 o spremembi direktiv Sveta 76/768/EGS, 88/378/EGS, 1999/13/ES in direktiv 2000/53/ES, 2002/96/ES in 2004/42/ES Evropskega parlamenta in Sveta z namenom prilagoditve Uredbi (ES) št. 1272/2008 o razvrščanju, označevanju in pakiranju snovi ter zmesi (6) določa od 1. decembra 2010 obveznosti za proizvajalce nevarnih snovi, ki se dajejo v promet v Skupnosti. Za lažje izvajanje določb o dodatnem označevanju in pakiranju iz te odločbe je treba uvesti isti datum za proizvajalce, ki dajejo olja za svetilke in tekočine za prižiganje žara v promet v Skupnosti. Poleg tega je treba v skladu z Direktivo 2008/112/ES uporabiti nov opozorilni stavek (H304).
            
         
               (9)
            
            
               Uredba (ES) št. 1907/2006 od 1. junija 2009 razveljavlja in nadomešča Direktivo 76/769/EGS. Priloga XVII k navedeni uredbi nadomešča Prilogo I k Direktivi 76/769/EGS. Zato je treba vse spremembe omejitev, sprejete v skladu z Direktivo 76/769/EGS, vključiti v Prilogo XVII k Uredbi (ES) št. 1907/2006.
            
         
               (10)
            
            
               Direktivo 76/769/EGS je zato treba ustrezno spremeniti.
            
         
               (11)
            
            
               Ukrepi, predvideni s to odločbo, so v skladu z mnenjem Odbora za prilagoditev direktiv o odstranjevanju tehničnih ovir v trgovini z nevarnimi snovmi in pripravki tehničnemu napredku –
            
         SPREJELA NASLEDNJO ODLOČBO:
   Člen 1
   Priloga I k Direktivi 76/769/EGS se spremeni v skladu z besedilom Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 28. maja 2009
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 262, 27.9.1976, str. 201.
   
      (2)  UL 196, 16.8.1967, str. 1.
   
      (3)  UL L 200, 30.7.1999, str. 1.
   
      (4)  UL L 11, 15.1.2002, str. 4.
   
      (5)  UL L 396, 30.12.2006, str. 1, popravljeno z UL L 136, 29.5.2007, str. 3.
   
      (6)  UL L 345, 23.12.2008, str. 68.
   
      PRILOGA
      Točka 3 v Prilogi I k Direktivi 76/769/EGS se nadomesti z naslednjim:
      
         
                     
                                 „3.
                              
                              
                                 Tekoče snovi ali zmesi, ki se štejejo za nevarne v skladu z opredelitvami iz Direktive Sveta 67/548/EGS (1) in Direktive 1999/45/ES Evropskega parlamenta in Sveta (2).
                              
                           
                  
                     
                                 1.
                              
                              
                                 Ne uporabljajo se v:
                                 
                                             —
                                          
                                          
                                             okrasnih izdelkih, namenjenih za dajanje svetlobe ali barvnih učinkov z različnimi fazami, na primer v okrasnih svetilkah in pepelnikih,
                                          
                                       
                                             —
                                          
                                          
                                             trikih in šalah,
                                          
                                       
                                             —
                                          
                                          
                                             igrah za enega ali več udeležencev ali katerem koli izdelku, namenjenem za uporabo kot takem, četudi samo za okrasne namene.
                                          
                                       
                           
                                 2.
                              
                              
                                 Izdelki, ki niso v skladu z odstavkom 1, se ne dajejo v promet.
                              
                           
                                 3.
                              
                              
                                 Ne dajejo se v promet, če vsebujejo barvilo, razen če je to potrebno iz davčnih razlogov, ali parfum ali oboje, če:
                                 
                                             —
                                          
                                          
                                             se lahko uporabljajo kot gorivo za okrasne svetilke na olje, namenjene širši javnosti, ter
                                          
                                       
                                             —
                                          
                                          
                                             pomenijo tveganje pri vdihavanju in so označeni s stavkom R65 ali H304.
                                          
                                       
                           
                                 4.
                              
                              
                                 Okrasne svetilke na olje, namenjene širši javnosti, se ne dajejo v promet, če niso v skladu z Evropskim standardom za okrasne svetilke na olje (EN 14059), ki ga je sprejel Evropski odbor za standardizacijo (CEN).
                              
                           
                                 5.
                              
                              
                                 Brez poseganja v izvajanje drugih predpisov Skupnosti v zvezi z razvrščanjem, pakiranjem in označevanjem nevarnih snovi in zmesi dobavitelji zagotovijo, da so pred dajanjem v promet izpolnjene naslednje zahteve:
                                 
                                             (a)
                                          
                                          
                                             olja za svetilke z oznako R65 ali H304, namenjena širši javnosti, so vidno, čitljivo in neizbrisno označena, kot sledi:
                                             ‚Svetilke, napolnjene s to tekočino, hraniti zunaj dosega otrok‘; in od 1. decembra 2010‚Samo požirek olja za svetilke ali celo sesanje stenja svetilke lahko povzroči smrtno nevarno poškodbo pljuč‘;
                                          
                                       
                                             (b)
                                          
                                          
                                             tekočine za prižiganje žara z oznako R65 ali H304, namenjene širši javnosti, so od 1. decembra 2010 vidno, čitljivo in neizbrisno označene, kot sledi: ‚Samo požirek tekočine za prižiganje žara lahko povzroči smrtno nevarno poškodbo pljuč‘;
                                          
                                       
                                             (c)
                                          
                                          
                                             olja za svetilke in tekočine za prižiganje žara z oznako R65 ali H304, namenjena širši javnosti, so od 1. decembra 2010 pakirana v črnih neprosojnih posodah, ki ne presegajo 1 litra.
                                          
                                       
                           
                                 6.
                              
                              
                                 Komisija najpozneje do 1. junija 2014 od Evropske agencije za kemikalije zahteva pripravo dokumentacije v skladu s členom 69 Uredbe (ES) št. 1907/2006 Evropskega parlamenta in Sveta (REACH) (3), da se po potrebi prepovejo tekočine za prižiganje žara in gorivo za okrasne svetilke z oznako R65 ali H304, namenjeni širši javnosti.
                              
                           
                                 7.
                              
                              
                                 Fizične ali pravne osebe, ki dajo prvič v promet olja za svetilke in tekočine za prižiganje žara z oznako R65 ali H304, od 1. decembra 2011 in nato vsako leto pristojnemu organu zadevne države članice zagotovijo podatke o alternativah za olja za svetilke in tekočine za prižiganje žara z oznako R65 ali H304. Države članice dajo navedene podatke na voljo Komisiji.
                              
                           
               
      
         (1)  UL 196, 16.8.1967, str. 1.
      
         (2)  UL L 200, 30.7.1999, str. 1.
      
         (3)  UL L 396, 30.12.2006, str. 1, popravljeno z UL L 136, 29.5.2007, str. 3.“